Ambasadorul Maltei la Helsinki și-a scris demisia după ce a comparat-o pe Merkel cu Hitler.
"Acum 75 de ani l-am oprit pe Hitler. Cine o va opri pe Angela Merkel? a scris pe facebook ambasadorul Maltei la Helsinki. Afirmaţiile ambasadorului cu privire la cancelarul german Angela Merkel nu sunt reprezentative, spune ministrul de Externe din Malta. Ambasadorul Maltei la Helsinki, Zammit Tabona este om de afaceri şi desemnat politic din 2014.
Ambasadorul Maltei în Finlanda şi-a dat demisia duminică după ce a comparat-o pe Angela Merkel cu Adolf Hitler, a declarat ministrul Afacerilor Externe din Malta într-un comunicat, scrie Reuters.Michael Zammit Tabona a scris vineri într-o postare pe Facebook, la aniversarea a 75 de ani de la sfârşitul celui de-al Doilea Război Mondial în Europa: "Acum 75 de ani l-am oprit pe Hitler. Cine o va opri pe Angela Merkel? Ea a împlinit visul lui Hitler! Să controleze Europa". Când a acceptat demisia ambasadorului cu efect imediat, ministrul Evarist Bartolo a subliniat că afirmaţiile ambasadorului cu privire la cancelarul german Angela Merkel nu sunt reprezentative pentru prietenia şi respectul reciproc dintre Malta şi Germania.Zammit Tabona, om de afaceri şi desemnat politic, a fost numit în 2014 în funcţia de ambasador al Maltei în Finlanda.Sursa foto: Profimedia.